Diari Oficial de la Generalitat Valenciana


Sumari del DOGV 3785, del 04-07-2000 (2000/5479)

ORDRE de 26 de juny de 2000, de la Conselleria de Benestar Social, per la qual es convoca concurs públic per a la concessió d'ajudes a associacions juvenils, entitats prestadores de serveis a la joventut, seccions juvenils dels partits polítics i de les organitzacions sindicals, confederacions i federacions d'associacions d'alumnes no universitaris, amb àmbit d'actuació a la Comunitat Valenciana, per a l'any 2000.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3785

Data del DOGV
:   04-07-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/5479


Data del document
:   26-06-2000

Organisme emissor
:   Conselleria de Benestar Social

Tipus de document
:   Ordre

Correcció d'errades

Anàlisi jurídica

 Descriptors 

:   * ajuda pública
    * sindicat
    * associació
    * jove
    * alumne
    * alumnat
    * suport econòmic

ORDRE de 26 de juny de 2000, de la Conselleria de Benestar Social, per la qual es convoca concurs públic per a la concessió d'ajudes a associacions juvenils, entitats prestadores de serveis a la joventut, seccions juvenils dels partits polítics i de les organitzacions sindicals, confederacions i federacions d'associacions d'alumnes no universitaris, amb àmbit d'actuació a la Comunitat Valenciana, per a l'any 2000. [2000/S5479]
  
La Llei de la Generalitat Valenciana 4/1989, de 26 de juny, de creació de l'Institut Valencià de la Joventut assenyala, entre les funcions d'aquest organisme, la promoció de la participació dels jóvens i el suport econòmic a la realització de les iniciatives i dels projectes de les associacions juvenils de la Comunitat Valenciana.
  
La política juvenil que desplega l'Institut Valencià de la Joventut s'emmarca en la participació de la joventut d'una manera lliure i eficaç, tot propiciant el marc adequat per al seu desenvolupament social, polític, econòmic i cultural, tal com estableix l'article 48 de la Constitució.
  
Per això, i fent ús de les competències que em confereixen l'article 35 de la Llei 5/1983, de 30 de desembre, de Govern Valencià i l'article 47.11 del Text Refós de la Llei d'Hisenda Pública de la Comunitat Valenciana,
  
ORDENE
  
Primer
  
Es convoca concurs públic per a la concessió de subvencions a associacions juvenils, entitats prestadores de serveis a la joventut, seccions juvenils dels partits polítics i de les organitzacions sindicals, i confederacions i federacions d'associacions d'alumnes no universitaris de la Comunitat Valenciana, per al desplegament dels seus programes anuals d'activitats de l'any 2000, i s'aproven les bases que regiran aquesta convocatòria, les quals figuren com a annex I a aquesta ordre.
  
Segon
  
1. La Direcció General de l'Institut Valencià de la Joventut, dins del marc de les seues competències, aprovarà les operacions pressupostàries necessàries per tal de donar cobertura a la despesa que supose la gestió d'aquesta ordre.
  
Mitjançant una resolució de l'Institut Valencià de la Joventut que es publicarà en el Diari Oficial de la Generalitat Valenciana es donarà publicitat a la línia de subvenció a càrrec de la qual es finançarà aquesta convocatòria, i també quin en serà l'import màxim.
  
2. L'aportació màxima de l'Institut Valencià de la Joventut serà de fins al 50% del cost total dels programes objecte de subvenció.
  
Disposicions finals
  
Primera
  
Es faculta el director general de l'Institut Valencià de la Joventut perquè dicte les resolucions que calguen per al deplegament i la gestió d'aquesta convocatòria.
  
Segona
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
Tercera
  
Contra aquesta ordre, que posa fi a la via administrativa, es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació en el Diari Oficial de la Generalitat Valenciana, d'acord amb el que estableix la Llei 29/1998, Reguladora de la Jurisdicció Contenciosa Administrativa.
  
Potestativament, es podrà interposar recurs de reposició, davant de la Conselleria de Benestar Social, en el termini d'un mes comptador a partir de l'endemà de la publicació d'aquesta ordre, segons el que preveu la Llei 30/1992, de Règim Jurídic de les Administracions Públiques i del Procediment Administratiu Comú.
  
València, 26 de juny de 2000
  
El conseller de Benestar Social
  
RAFAEL BLASCO CASTANY
  
Annex I
  
Bases de la convocatòria
  
Primera. Beneficiaris
  
1. Podran sol·licitar subvenció, segons el que disposa aquesta convocatòria:
  
Les associacions juvenils, les prestadores de serveis a la joventut i les seccions juvenils dels partits polítics i de les organitzacions sindicals, inscrites en el Cens d'Associacions Juvenils i Entitats Prestadores de Serveis a la Joventut de la Comunitat Valenciana, amb un àmbit d'actuació de 10 municipis, com a mínim, de dues províncies de la Comunitat Valenciana.
  
Les federacions i les confederacions d'associacions d'alumnes no universitaris inscrites en el Cens de Federacions i Confederacions d'Associacions d'Alumnes no Universitaris de la Comunitat Valenciana, i que agrupen un mínim de 15 associacions d'alumnes en 10 localitats, com a mínim, de dues províncies de la Comunitat Valenciana.
  
2. Les agrupacions, els centres, les organitzacions i les associacions que pertanyen a moviments, federacions i coordinadores amb personalitat jurídica pròpia hauran de tramitar les sol·licituds a través d'aquests darrers.
  
3. Les associacions que despleguen les seues activitats en l'àmbit universitari s'exclouen del que disposa aquesta convocatòria.
  
Segona. Programes
  
1. Podran ser objecte de subvenció els programes anuals de les associacions que, a més de les activitats pròpies del seu funcionament, desplegament i difusió, incloguen actuacions amb algun dels objectius següents:
  
Promoció de la tolerància, la solidaritat i el respecte mutu, i prevenció de qualsevol tipus de discriminació
  
Foment i formació del voluntariat juvenil
  
Promoció de l'ocupació juvenil
  
Foment de la participació de les dones jóvens
  
Promoció d'estils de vida saludable i prevenció de riscos per a la salut
  
Participació en activitats internacionals i de cooperació
  
Formació i informació en matèria mediambiental.
  
Protecció del medi ambient
  
Activitats educatives d'oci i de temps lliure
  
Promoció de la participació dels estudiants d'ensenyaments mitjans en el sistema educatiu
  
2. No seran susceptibles d'obtindre subvenció les associacions en els programes de les quals s'incloga alguna de les accions següents:
  
Activitats que promoguen o justifiquen qualsevol forma de discriminació per raó de raça, de sexe, de religió o qualsevol altra que atempte contra els drets fonamentals de la persona
  
Activitats acadèmiques
  
Viatges desprovistos d'un interés cultural i social clar
  
Activitats amb finalitat lucrativa
  
Aquelles que fomenten o puguen incitar, directament o indirectament, a l'ús de drogues, alcohol i tabac, o que en facen apologia del consum
  
Activitats exclusivament esportives
  
Tercera. Sol·licituds
  
1. Les sol·licituds es presentaran en el model normalitzat que figura com a annex II a aquesta ordre i que facilitarà l'Institut Valencià de la Joventut. La sol·licitud anirà acompanyada de la documentació següent (original o fotocòpia degudament confrontada):
  
DNI del/de la president/a.
  
Targeta del CIF de l'entitat.
  
Fitxa de dades bancàries, emplenada per l'entitat bancària en la qual es sol·licite l'ingrés de la subvenció (les associacions que siguen seccions juvenils, departaments o secretaries de joventut d'altres organitzacions hauran de tenir el compte corrent a nom de la secció, el departament o la secretaria corresponent, i les persones autoritzades hauran de ser les responsables de l'àrea de joventut).
  
Balanç de situació i compte de resultats de 1999 o, excepcionalment, relació d'ingressos i despeses en document signat pel tresorer/a i amb el vistiplau o conformitat del president/a de l'entitat.
  
Pressupost per a l'any 2000, signat pel tresorer/a i el president/a de l'entitat.
  
Memòria de les activitats realitzades el 1999, excepte les entitats que ja l'hagen presentada.
  
Un exemplar original de cadascuna de les publicacions realitzades des de l'1 de gener fins al 31 de desembre de 1999.
  
Programa d'activitats objecte de subvenció que atendrà tot allò que assenyala la base segona d'aquesta ordre. Es presentarà un sol programa anomenat «Programa General per a l'any 2000», que estarà signat pel secretari/ària i tindrà el vistiplau o conformitat del president/a de l'entitat.
  
Relació de domicilis socials.
  
Acreditació de la implantació territorial: les associacions juvenils i prestadores de serveis a la joventut i les seccions juvenils sindicals i dels partits polítics hauran d'acreditar la seua implantació territorial, mitjançant la presentació de certificacions expedides pels ajuntaments dels municipis, pels consells de joventut respectius, o pel Consell de la Joventut de la Comunitat Valenciana.
  
No caldrà la presentació de les certificacions que ja s'hagueren presentat en la convocatòria anterior.
  
Les federacions i les confederacions d'associacions d'alumnes no universitaris presentaran un certificat del nombre d'associacions federades, en el qual haurà de constar el nom de l'associació d'alumnes, el centre al qual pertany, la localitat, la província i el número del Cens d'Associacions d'Alumnes de la Conselleria de Cultura i Educació.
  
2. Les sol·licituds, ajustades al model de l'annex II, podran presentar-se al Registre de l'Institut Valencià de la Joventut de València (c/ de l'Hospital, 11, 46857); al de les unitats territorials de l'Institut Valencià de la Joventut d'Alacant (Plaça de Sant Cristòfol, 8-10, baixos, 03060) i de Castelló (c/ dels Orfebres Santalínea, 2, 12135), o en qualsevol dels llocs que estableix l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Si els documents exigits ja estigueren en poder de l'Institut Valencià de la Joventut, l'associació sol×licitant podrà acollir-se al dret que estableix l'article 35.f) de la Llei 30/1992, de Règim Jurídic de les Administracions Públiques i del Procediment Administratiu Comú, sempre que indique la data i l'òrgan o la dependència en què foren presentats o, si escau, emesos, i si no hagueren transcorregut més de cinc anys des de l'acabament del procediment al qual corresponen.
  
3. El termini de presentació de sol×licituds serà d'un mes comptador a partir de l'endemà de la publicació d'aquesta ordre en el Diari Oficial de la Generalitat Valenciana.
  
4. Si les sol·licituds no reuneixen els requisits i/o la documentació exigits en el punt 1 d'aquesta base, es requerirà l'associació interessada perquè en el termini de 10 dies n'esmene els defectes, tot prevenint-la que, altrament, es considerarà que ha desistit de la seua sol×licitud, segons estableix l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, després de la resolució que prèviament dictarà la Direcció General de l'Institut Valencià de la Joventut, adoptada en els termes que preveu l'article 42 de la dita Llei.
  
Quarta. Comissió Avaluadora i resolució de la convocatòria
  
1. La Comissió Avaluadora serà nomenada pel director general de l'Institut Valencià de la Joventut d'acord amb la composició següent:
  
- Quatre tècnics entre el personal al servei de l'administració del Govern Valencià adscrit a l'Institut Valencià de la Joventut, d'entre els quals designarà el president o presidenta i el secretari o secretària.
  
- Tres representants del Consell de la Joventut de la Comunitat Valenciana, a proposta de la seua Comissió Permanent.
  
El règim jurídic que regularà aquesta Comissió Avaluadora serà el que preveu per als òrgans col·legiats la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
La resolució mitjançant la qual es determine la composició nominal de la Comissió es publicarà en el Diari Oficial de la Generalitat Valenciana.
  
2. El conseller de Benestar Social, en qualitat de president de l'Institut Valencià de la Joventut, resoldrà la convocatòria.
  
Amb aquest objecte, la Comissió Avaluadora, a través de l'Institut Valencià de la Joventut, elevarà a la Conselleria de Benestar Social una proposta motivada que comprendrà la valoració dels programes, l'assignació dels imports i també les condicions i les obligacions dels beneficiaris per tal de desplegar l'activitat subvencionada.
  
3. La Comissió Avaluadora actuarà d'acord amb els criteris de valoració i de puntuació prevists en les bases d'aquesta convocatòria.
  
4. La resolució d'aquesta convocatòria es farà en un termini màxim de sis mesos, comptadors a partir de l'acabament del termini de presentació de sol·licituds, i s'entendrà que han sigut desestimades si no recau resolució expressa dins d'aquest termini. Tot açò sense perjudici de l'obligació de resoldre que estableix l'article 42.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
5. La resolució de la convocatòria es notificarà a les persones interessades en els termes previstos en la Llei 30/1992, de Règim Jurídic de les Administracions Públiques i del Procediment Administratiu Comú.
  
Cinquena. Criteris de valoració i de puntuació de les sol·licituds
  
1. Criteris de valoració dels programes: el Programa General d'Activitats, segons el que disposa la base segona, es valorarà entre 1 i 15 punts, d'acord amb els criteris següents:
  
L'actitud activa davant de qualsevol tipus de discriminació
  
El nombre de voluntaris participants en les accions programades
  
El nombre i la qualificació del personal tècnic participant en les accions programades
  
La incidència del projecte en l'àmbit geogràfic en què es despleguen les activitats
  
El nombre i les característiques dels destinataris de les activitats
  
La incidència del projecte en col·lectius de jóvens amb risc d'exclusió social
  
2. Criteris de valoració per representació i implantació territorial: es valoraran amb un màxim de 14 punts, distribuïts en els apartats que s'especifica per als diferents tipus d'associacions.
  
2.1. Associacions juvenils, prestadores de serveis a la joventut i seccions juvenils sindicals:
  
- Nombre de municipis:
  
11-15 municipis: 1 punt
  
16-20 municipis: 2 punts
  
21-25 municipis: 3 punts
  
26-30 municipis: 4 punts
  
31-35 municipis: 6 punts
  
més de 35 municipis: 8 punts
  
- Implantació en tres províncies de la Comunitat Valenciana: 2 punts
  
- Nombre de consells locals de joventut dels quals l'associació és membre:
  
3-5 consells: 1 punt
  
6-10 consells: 2 punts
  
11-15 consells: 3 punts
  
més de 15 consells: 4 punts
  
2.2. Seccions juvenils de partits polítics:
  
- Representació parlamentària en les Corts Valencianes:
  
1-10 diputats: 1 punt
  
11-20 diputats: 2 punts
  
21-25 diputats: 3 punts
  
26-30 diputats: 4 punts
  
31-35 diputats: 5 punts
  
36-40 diputats: 6 punts
  
41-45 diputats: 7 punts
  
més de 45 diputats: 8 punts
  
- Implantació en tres províncies de la Comunitat Valenciana: 2 punts
  
- Nombre de consells locals de joventut dels quals l'associació és membre:
  
3-5 consells: 1 punt
  
6-10 consells: 2 punts
  
11-15 consells: 3 punts
  
més de 15 consells: 4 punts
  
2.3. Federacions i confederacions d'associacions d'alumnes d'ensenyaments no universitaris:
  
- Nombre de consells locals de joventut dels quals la federació o la confederació és membre:
  
3-5 consells: 1 punt
  
6-10 consells: 2 punts
  
11-15 consells: 3 punts
  
més de 15 consells: 4 punts
  
- Nombre de consellers en el Consell Escolar Valencià:
  
1-5 consellers: 1 punt
  
més de 5 consellers: 2 punts
  
- Nombre d'associacions:
  
16-20 associacions: 1 punt
  
21-25 associacions: 2 punts
  
26-30 associacions: 3 punts
  
31-35 associacions: 4 punts
  
36-40 associacions: 6 punts
  
més de 40 associacions: 8 punts
  
Percentatge de finançament propi:
  
- del 51 al 60%: 1 punt
  
- del 61 al 70%: 2 punts
  
- més del 71%: 3 punts
  
Tenir centre d'informació juvenil integrat en la Xarxa de Centres d'Informació Juvenil de la Comunitat Valenciana:
  
- 5 punts
  
5. Publicacions realitzades per l'associació al llarg de 1999:
  
de 0 a 10 punts
  
6. Grau d'utilització del valencià en les seues publicacions:
  
de 0 a 10 punts
  
Sisena. Obligacions dels beneficiaris
  
1. Els beneficiaris de les subvencions hauran de complir les obligacions següents:
  
Realitzar el programa i adoptar les actituds que fonamenten la concessió de la subvenció.
  
Acreditar davant de l'Institut Valencià de la Joventut la realització de l'activitat i l'adopció del comportament, i també el compliment dels requisits i de les condicions que determine la concessió o el gaudi de l'ajut, en la manera que determina aquesta convocatòria.
  
Quant a les subvencions i ajudes concedides, sotmetre's a les actuacions de control financer que corresponen a la Intervenció General.
  
Comunicar a l'Institut Valencià de la Joventut l'obtenció de subvencions o ajudes per a la mateixa finalitat, procedents de qualssevulla administracions o ens públics.
  
Comunicar les modificacions que es produïsquen en el desplegament del programa subvencionat.
  
Prestar la col·laboració i la documentació que siga necessària, als supervisors de l'Institut Valencià de la Joventut, per tal de comprovar l'execució del programa objecte de subvenció.
  
Consignar, en les publicacions relatives al programa, que l'associació ha sigut subvencionada per l'Institut Valencià de la Joventut.
  
Dur la comptabilitat de l'entitat d'acord amb el Pla General de Comptabilitat o, excepcionalment, una relació detallada i completa d'ingressos i de despeses.
  
Complir totes les obligacions previstes per al règim de subvencions i ajudes públiques, que siguen aplicables a aquesta ordre, de conformitat amb el que disposa el Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, i la resta de legislació concordant i d'aplicació.
  
2. Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats podrà donar lloc a la modificació de la resolució de la concessió.
  
3. L'import de les ajudes rebudes en cap cas no podrà ser de quantia tal que, aïlladament o en concurrència amb subvencions o ajudes d'altres administracions públiques o d'ens públics o privats, supere el cost de l'activitat que desplegarà el beneficiari. En aquest cas, si la subvenció principal és l'atorgada per l'Institut Valencià de la Joventut, procedirà el reintegrament de l'excés obtingut sobre el cost de l'activitat desplegada.
  
4. Igualment, procedirà el reintegrament de les quantitats percebudes i l'exigència de l'interés de demora, d'acord amb el procediment que s'instruïsca a l'efecte en el qual es garantirà l'audiència, a partir del moment del pagament de la subvenció en els casos següents:
  
Incompliment de l'obligació de justificació
  
Haver obtingut la subvenció sense reunir les condicions requerides
  
Incompliment de la finalitat per a la qual es va concedir la subvenció o de les condicions imposades amb motiu de la concessió.
  
Setena. Justificació i pagament
  
1. Les associacions a les quals s'haja concedit la subvenció la rebran després de la justificació prèvia de la finalitat d'aquella mitjançant la presentació, fins al 30 de novembre de 2000, dels documents següents:
  
Factures originals i còpies per a ser confrontades per la unitat de registre de l'òrgan competent, corresponents al programa i per l'import total subvencionat.
  
Detall de les despeses del personal (nòmines, minutes) que haja treballat directament en el programa, juntament amb els models TC1 y TC2 de la cotització a la Seguretat Social, i els impresos 110 i 190 de l'ingrés de les retencions de l'impost sobre la renda de les persones físiques en l'agencia tributària.
  
Certificats que l'associació o entitat es troba al corrent de les obligacions tributàries davant de l'estat, la Generalitat Valenciana i la Seguretat Social en la data de concessió de l'ajuda, expedits per l'Agència Tributària, la Conselleria d'Economia, Hisenda i Ocupació, i per la Tresoreria de la Seguretat Social, de conformitat amb el que estableix l'Ordre de la Conselleria d'Economia i Hisenda de 30 de maig de 1996 i en la manera que preveu el Decret 390/1996, d'1 de març.
  
Memòria de les activitats realitzades durant l'any 2000.
  
Certificat del/de la tresorer/a de l'associació, en què es faça constar que l'import de la subvenció està registrat com a ingrés previst dins de la comptabilitat de l'associació per a l'any 2000.
  
Certificat del/de la tresorer/a (per a la justificació de subvencions) en què es relacionen les factures tot indicant-ne el número d'ordre, la data, el concepte, el nom i el CIF del proveïdor i l'import facturat.
  
2. L'incompliment de l'obligació de justificar la subvenció en suposarà la pèrdua del dret al cobrament.
  
Huitena
  
La participació en aquesta convocatòria implica l'acceptació de les bases que la regulen.
  
Novena